સાબરમતી મોટેરા સ્ટેડિયમ પાસે જડ્ડીબુટ્ટીની વાવણી કરવાના હેતુસર ગુજરાત સરકાર તરફથી આસારામને 44 હજાર ચોરસવાર જમીન ફાળવવામાં આવી હતી. આ જમીન છ મહિના પહેલાં સરકારે કબ્જે કરી લીધી છે. આ બિલ્ડિંગ પર બાંધકામ કરવા માટે 18 સપ્ટેમ્બરના રોજ બિલ્ડરને કામગીરી સોંપાઇ છે. હાલ બાંધકામની કામગીરી ચાલી રહી છે. છ મહિનામાં આનું કામ પૂર્ણ કરવામાં આવશે. જ્યાં આગામી 2019માં યોજાનારી લોકસભાની ચૂંટણીને અનુલક્ષીને કંપનીમાંથી આવેલાં 8 હજાર બેલેટ યુનિટ (બી.યુ. ) તથા 8 હજાર કંટ્રોલ યુનિટ ( સી.યુ.)ને મૂકવામાં આવશે. આ મશીનોની 15મી નવેમ્બર પછી ફર્સ્ટ લેવલ ચેકિંગની કામગીરી હાથ ધરાશે તેવું સૂત્રોએ જણાવ્યું છે.